CELEX: E2010P0006
Language: sk
Date: 2010-06-15 00:00:00
Title: Žaloba spoločnosti Reassur Aktiengesellschaft voči Dozornému orgánu EZVO podaná 15. júna 2010 (Vec E-6/10)

2.9.2010   
            
            
               SK
            
            
               Úradný vestník Európskej únie
            
            
               C 237/19
            
         Žaloba spoločnosti Reassur Aktiengesellschaft voči Dozornému orgánu EZVO podaná 15. júna 2010
   (Vec E-6/10)
   2010/C 237/03
   Spoločnosť Reassur Aktiengesellschaft, Aeulestrasse 5, 9490 Vaduz, LIECHTENSTEIN zastúpená splnomocnencami Ulrichom Soltészom a Philippom Melcherom, podala 15. júna 2010 na Súdny dvor EZVO žalobu voči Dozornému orgánu EZVO.
   Reassur Aktiengesellschaft žiada Súdny dvor EZVO, aby:
   
               1.
            
            
               zrušil v celom rozsahu rozhodnutie Dozorného orgánu EZVO č. 97/10/COL z 24. marca 2010 týkajúce sa zdaňovania kaptívnych poisťovní v zmysle lichtenštajnského zákona o daniach;
            
         
               2.
            
            
               zrušil článok 3 rozhodnutia Dozorného orgánu EZVO č. 97/10/COL z 24. marca 2010 týkajúce sa zdaňovania kaptívnych poisťovní v zmysle lichtenštajnského zákona o daniach, a to aspoň v rozsahu, v ktorom nariaďuje vrátenie pohľadávok v období do 31. marca 2009,
               a
            
         
               3.
            
            
               nariadil Dozornému orgánu EZVO zaplatiť súdne trovy.
            
         
      Právna a skutková podstata veci a právne odôvodnenie:
   
   
               —
            
            
               Navrhovateľ je kaptívnym zaisťovateľom skupiny Schindler group, ktorá pôsobí výlučne v oblasti poisťovania niektorých druhov rizík spoločností patriacich do skupiny Schindler group.
            
         
               —
            
            
               Navrhovateľ tvrdí, že keďže kaptívne zaisťovne či poisťovne kryjú riziká, na ktoré sa zvyčajne nevzťahuje poistné krytie komerčných poisťovní, a keďže ich činnosti sú obmedzené na poistné krytie v rámci skupiny, nie sú činné na trhu, na ktorom by konkurovali ostatným účastníkom. Z tohto dôvodu nie sú zapojené do hospodárskej činnosti ani nie sú kvalifikované ako podniky. V dôsledku toho zdaňovanie podľa ustanovení lichtenštajnského zákona o daniach týkajúcich sa zdaňovania kaptívnych poisťovní či zaisťovní nemohlo narušiť hospodársku súťaž alebo obchodovanie v rámci EHP. Sporné daňové ustanovenia nie sú selektívne, a preto nepredstavujú štátnu pomoc.
            
         
               —
            
            
               Navrhovateľ okrem toho tvrdí, že Dozorný orgán EZVO:
               
                           —
                        
                        
                           neoprávnene zvolil konanie uplatniteľné na „neoprávnenú pomoc“ a prijal rozhodnutie o vymáhaní pohľadávok,
                        
                     
                           —
                        
                        
                           porušil zásadu oprávnených očakávaní tým, že nariadil vymáhanie pohľadávok za obdobie od 6. novembra 2001 aspoň do 31. marca 2009.